Esimene Makedoonia sõda
Esimene Makedoonia sõda (214–205 eKr) oli sõda, mida pidasid Rooma vabariik (pärast aastat 211 eKr) koos Aitoolia Liiduga ja Pergamoni kuninga Attalus I Makedoonia kuninga Philippos V vastu, samaaegselt Teise Puunia sõjaga (218–201 eKr). Otsustavaid lahinguid ei toimunud ja sõda lõppes ummikseisuga. Sõja ajal üritas Makedoonia Illüüria üle kontrolli saavutada, kuid edutult. Tavaliselt arvatakse, et need kokkupõrked idas takistasid Makedoonial aidata Kartaago kindralit Hannibali sõjas Roomaga. Foiniikia rahu (205 eKr) lõpetas ametlikult sõja.